JWD วิ่งฉิว 5% โบรกฯแนะ “ซื้อ” เป้า 8 บ. ชี้ผลงานผ่านจุดต่ำสุด ฉายแววครึ่งปีหลังสดใส
JWD วิ่งฉิว 5% โบรกฯแนะ "ซื้อ" เป้า 8 บ. ชี้ผลงานผ่านจุดต่ำสุด ฉายแววครึ่งปีหลังสดใส
21 ส.ค. 2563

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 10.15 น. อยู่ที่ระดับ 6.95 บาท บวก 0.35 บาท หรือ 5.30% สูงสุดที่ระดับ 6.95 บาท ต่ำสุดที่ระดับ 6.75 บาท ด้วยมูลค่าการซื้อขาย 26.76 ล้านบาท

ด้านบล.ฟินันเซีย ไซรัส ระบุในบทวิเคราะห์ แนะนำ “ซื้อ” ราคาเป้าหมาย 8 บาท มองทิศทางกำไรผ่านจุดต่ำสุดแล้วในไตรมาส 2/63 จากผลกระทบของ COVID-19 และคาดฟื้นตัวอย่างมีนัยยะในช่วงครึ่งหลังของปีนี้ หนุนโดยธุรกิจ Barge Terminal ที่เร่งตัว ธุรกิจห้องเย็นและคลังสินค้าทั่วไปที่มี Demand แข็งแกร่ง รวมถึงธุรกิจอาหารที่ไต้หวันที่โตแรง ซึ่งชดเชยกลุ่มยานยนต์ที่ชะลอตัวได้
พร้อมกันนี้ประมาณการกำไรปกติปี 2563-64 ที่ -19% จากปี 62 และ +22% จากปี 63 มี Upside เล็กน้อย ราคาหุ้นซื้อขายที่ EV/EBITDA 11 เท่า ต่ำกว่าค่าเฉลี่ยในอดีตที่ 20 เท่า